Προτώγονος (Primeval) (2007)



===Όπως και η προηγούμενη (Dark Age), έτσι και το Primeval  είναι βασισμένη σε πραγματικά γεγονότα – τουλάχιστον όσο αφορά το τέρας. Συγκεκριμένα ένας δολοφόνος κροκόδειλος έξι μέτρων με την ονομασία Gustave λυμαίνεται εδώ και χρόνια στην Αφρική. Έχει σκοτώσει κάπου 300 ανθρώπους, ενώ κάθε προσπάθεια αιχμαλώτισης ή θανάτωσης του ζώου απέβη άκαρπη. Ο Gustave ξεχωρίζει επίσης από τα σημάδια σφαιρών που έχει στο κορμί του. Ω, ναι ο Gustave είναι badass! Τελευταία φορά  παρατηρήθηκε το 2008 σύμφωνα με το National Geographic.=== ===Πάμε τώρα και στην ταινία. Δύο ρεπόρτερ και ένας κάμεραμαν στέλνονται στην Αφρική για να εντοπίσουν κα να γράψουν θέμα για τον κροκόδειλο-δολοφόνο. Ο κροκόδειλος φυσικά εντοπίζει αυτούς και ξεκινά το κυνήγι. Σαν να μην έφτανε όμως το τέρας, οι ήρωες μας μπλέκουν και με τον τοπικό πολέμαρχο, ο οποίος τους θέλει νεκρούς. Πρωταγωνιστεί ο Dominic Purcell της σειράς Prison Break  και σκηνοθετεί ο Michael Katleman, ο οποίος έχει ασχοληθεί κυρίως με τηλεοπτικές σειρές.=== ===Το Primeval, είναι καλοσκηνοθετημένο, έχει σωστό editing, επαρκή υποκριτική από τους ηθοποιούς και γρήγορο ρυθμό. Παρόλο που η κυρίως δράση του τέρατος βρίσκεται στο τρίτο μέρος, ωστόσο θα βρείτε την υπόθεση της ταινίας να σας κρατάει. Ο Katleman δεν φοβάται να ανακατευτεί με την πολιτική κατάσταση της Αφρικής. Με το χάος που επικρατεί από τους τοπικούς πολέμαρχους και το στρατό τους, οι οποίοι δεν σέβονται την ανθρώπινη ζωή. Υπάρχει κάτι πιο επικίνδυνο στην Αφρική από ένα τεράστιο κροκόδειλο, και αυτό είναι ο άνθρωπος. Αυτή η σοβαρή και σκοτεινή προσέγγιση σε πράγματα που συμβαίνουν αυτή τη στιγμή στη συγκεκριμένη ήπειρο, είναι που ανεβάζουν το Primeval  ένα τόνο παραπάνω από τις υπόλοιπες monster movies.=== ===Kαι όσο αφορά το ίδιο το τέρας η ταινία δεν πάει πίσω. Ένας τεράστιος θυμωμένος κροκόδειλος που φαίνεται να έχει βάλει σκοπό της ζωής του να εξοντώσει την ανθρωπότητα, είναι ο υπαίτιος για μερικές ιδιαίτερα αγωνιώδεις σκηνές, ενώ το gore δίνει και εδώ το παρόν (όπως και σε όλες τις ταινίες τις λίστας). Το τέρας είναι CGI και παρόλο που είναι εντυπωσιακό και τρομαχτικό, δεν είναι ρεαλιστικό, όχι στον τρόπο που συμπεριφέρεται ένας κροκόδειλος. Καταρχήν κινείται υπερβολικά γρήγορα λες και έχει πάρει σπιντάκι, βρυχάται ποιο δυνατά και από λιοντάρι, ενώ δείχνει να είναι τρομερά τσαντισμένος με τους ανθρώπους.=== ===Αν μπορείτε να αφήσετε στην άκρη τα μη ρεαλιστικά στοιχεία, θα απολαύσετε μερικές καλές σκηνές δράσης με το τέρας να τρέχει μανιασμένο κομματιάζοντας οτιδήποτε βρεθεί στο δρόμο του. Στην τελική, ότι περιμένουμε από μια monster movie.===